काठमाडौं क्षेत्र नम्बर–१ मा नेपाली कांग्रेसका नेता प्रकाशनमान सिंहविरुद्ध विवेकशील साझा पार्टीका संयोजक रविन्द्र मिश्र र बाम गठबन्धनबाट अनिल शर्मा (जनार्दन शर्मा प्रभाकरका भाई) खडा भएका छन् । बाम गठबन्धनले प्रकाशमान सिंहलाई हराउनकै लागि कमजोर उम्मेदबार खडा गरेको आँकलन गरिएको छ । सामाजिक सञ्जालको ह्वीममा रविन्द्र मिश्रको क्रेज कम छैन, तर काठमाडौंको कोर लोकल भोटमा प्रकाशनमानकै पकड देखिन्छ । सामुदायिक मत र कांग्रेसको राणाकालदेखिको संगठन प्रकाशमानको बलियो पक्ष हो । तर, किशुनजीलाई हराउने र नानीमैयाँ दाहाललाई जिताउने काठमाडौंको तरल मत रुझान यसपाली कता बहकिन्छ त्यो भने यसै भन्न सकिन्न ।
